વડાપ્રધાન નરેન્દ્ર મોદી અને જાપાનના પીએમના હસ્તે બુલેટ ટ્રેન પ્રોજેક્ટનું ભૂમિપૂજન કરવામાં આવ્યું છે. વડાપ્રધાન નરેન્દ્ર મોદીએ આ કાર્યક્રમમાં સંબોધન કરતા ભારતીય રેલવે માટે આજે ઐતિહાસિક દિવસ ગણાવ્યો. વડાપ્રધાન નરેન્દ્ર મોદીએ કહ્યું કે હું શિંઝો આબેનું ગુજરાતની ધરતી પર સ્વાગત કરુ છું. પીએમ મોદીએ ગુજરાતની જનતાને અભિનંદન પાઠવ્યા. પીએમ મોદીએ કહ્યું શિંઝો આબે મારા અંગત મિત્ર છે. શિંઝો આબેનું ગુજરાતીઓએ ભવ્ય સ્વાગત કર્યું. આજે ભારતે પોતાના વર્ષો જૂના સ્વપ્નને પુરુ કરવા માટે મોટુ કદમ ઉઠાવ્યું છે. દેશને બુલેટ ટ્રેનના શિલાન્યાસપ્રોજેટ માટે ધન્યવાદ પાઠવું છું. ભારતના નાગરિકોને બુલેટ ટ્રેન માટે શુભેચ્છા પાઠવું છું. બુલેટ ટ્રેન તેજ ગતિ, તેજ ટેકનોલોજીથી તેજ પરિણામ મળશે. રોજગાર પણ મળશે અને ઝડપ પણ મળશે. આજનો દિવસ જાપાન અને ભારતના સંબંધો માટે ઐતિહાસિક દિવસ છે.